CELEX: 52011PC0715
Language: mt
Date: 2011-11-09
Title: Proposta għal REGOLAMENT TAL-PARLAMENT EWROPEW U TAL-KUNSILL li jħassar ir-Regolament tal-Kunsill (KE) Nru 1342/2007 dwar l-amministrazzjoni ta’ ċerti restrizzjonijiet fuq importazzjonijiet ta’ ċerti prodotti tal-azzar mill-Federazzjoni Russa

|
			
		
		
		52011PC0715
		
			Proposta għal REGOLAMENT TAL-PARLAMENT EWROPEW U TAL-KUNSILL li jħassar ir-Regolament tal-Kunsill (KE) Nru 1342/2007 dwar l-amministrazzjoni ta’ ċerti restrizzjonijiet fuq importazzjonijiet ta’ ċerti prodotti tal-azzar mill-Federazzjoni Russa /* KUMM/2011/0715 finali - 2011/0315 (COD) */
			
				
		
		
			
			   	MEMORANDUM TA’ SPJEGAZZJONI
Il-kummerċ ta' ċerti prodotti
tal-azzar bejn il-Komunità Ewropea u l-Federazzjoni Russa kien jiġi
rregolat permezz ta' Ftehim li jistabbilixxi wkoll il-kwoti
għall-importazzjonijiet fl-Ewropa ta' azzar li joriġina mill-Federazzjoni
Russa. Kif previst fl-Artikolu 10(4) tal-Ftehim, bid-dħul
tal-Federazzjoni Russa fl-Organizzazzjoni Dinjija tal-Kummerċ (WTO)
il-Ftehim għandu jintemm u l-kwoti jitneħħew.
Għaldaqstant, din il-proposta tipprevedi
t-tneħħija tar-Regolament tal-Kunsill (KE) Nru 1342/2007 li
jimplimenta dak il-Ftehim fl-Unjoni Ewropea u li jidħol fis-seħħ
fil-ġurnata li l-Federazzjoni Russa tissieħeb fl-Organizzazzjoni
Dinjija tal-Kummerċ.
2011/0315 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jħassar ir-Regolament tal-Kunsill
(KE) Nru 1342/2007 dwar l-amministrazzjoni ta’ ċerti restrizzjonijiet
fuq importazzjonijiet ta’ ċerti prodotti tal-azzar mill-Federazzjoni Russa
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 207
tiegħu,
Wara li kkunsidraw il-proposta tal-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Filwaqt li jaġixxu skont il-proċedura
leġiżlattiva ordinarja,
Billi:
(1)       Il-Ftehim ta' Sħubija u
Kooperazzjoni li jistabbilixxi sħubija bejn il-Komunitajiet Ewropej u
l-Istati Membri tagħhom minn naħa, u l-Federazzjoni Russa
min-naħa l-oħra[1],
minn hawn ’il quddiem imsejjaħ “il-FSK”, daħal fis-seħħ
fl-1 ta' Diċembru 1997.
(2)       L-Artikolu 21(1) tal-FSK
jipprevedi li l-kummerċ ta’ ċerti prodotti tal-azzar għandu
jiġi rregolat mit-Titolu III ta’ dak il-Ftehim, għajr
għall-Artikolu 15 tiegħu, u mid-dispożizzjonijiet ta’
ftehim dwar arranġamenti kwantitattivi.
(3)       Fis-26 ta’ Ottubru 2007,
il-Komunità Ewropea u l-Gvern tal-Federazzjoni Russa kkonkludew it-tali Ftehim
dwar il-kummerċ ta' ċerti prodotti tal-azzar[2], minn hawn ’il quddiem imsejjaħ
“il-Ftehim”.
(4)       Fit-22 ta’ Ottubru 2007,
il-Kunsill adotta r-Regolament (KE) Nru 1342/2007 dwar l-amministrazzjoni
ta’ ċerti restrizzjonijiet fuq l-importazzjonijiet ta’ ċerti prodotti
tal-azzar mill-Federazzjoni Russa[3]
sabiex jimplimenta l-Ftehim.
(5)       Il-Ftehim jistipula li
f'każ illi l-Federazzjoni Russa tissieħeb fl-Organizzazzjoni Dinjija
tal-Kummerċ qabel l-iskadenza ta' dan il-Ftehim, il-Ftehim jintemm u
b'konsegwenza ta' dan, mill-ġurnata stess tas-sħubija,
jitneħħew il-limiti kwantitattivi.
(6)       Fid-data li fiha
l-Federazzjoni Russa tissieħeb fl-Organizzazzjoni Dinjija
tal-Kummerċ, ir-Regolament għall-implimentazzjoni tal-Ftehim ma
jibqax meħtieġ. Ir-Regolament (KE) Nru 1342/2007 għandu
għalhekk jitħassar b'effett minn dik id-data,
ADOTTAW DAN IR-REGOLAMENT:
Artikolu 1
Ir-Regolament (KE) Nru 1342/2007 hu b’dan
mħassar.
Artikolu 2
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Għandu jidħol fis-seħħ
fil-ġurnata li fiha l-Federazzjoni Russa tissieħeb fl-Organizzazzjoni
Dinjija tal-Kummerċ.
Għal dan il-għan, il-Kummissjoni
għandha tippubblika avviż f'Il-Ġurnal Uffiċjali
tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament
Ewropew                           Għall-Kunsill
Il–President                                                   Il-President
[1]               ĠU L 327,
28.11.1997, p. 3.
[2]               ĠU L 300,
17.11.2007, p. 52.
[3]               ĠU L 300,
17.11.2007, p. 1.